CELEX: 62008TJ0174
Language: lt
Date: 2008-12-17
Title: 2008 m. gruodžio 17 d. Pirmosios instancijos teismo (aštuntoji kolegija) sprendimas. # Europos Bendrijų Komisija prieš Cooperação e Desenvolvimento Regional, SA. # Arbitražinė išlyga - Finansinės paramos suteikimo sutartis, pasirašyta pagal specialią programą bendrojo intereso telematikos įrenginių srityje - Encata projektas - Avansu sumokėtų sumų grąžinimas - Palūkanos už praleistą terminą - Pažeidimo procedūra. # Byla T-174/08.

2008 m. gruodžio 17 d. Pirmosios instancijos teismo (aštuntoji kolegija) sprendimas Komisija prieš Cooperação e Desenvolvimento Regional
      (Byla T‑174/08)
      „Arbitražinė išlyga – Finansinės paramos suteikimo sutartis, pasirašyta pagal specialią programą bendrojo intereso telematikos įrenginių srityje
         – Encata projektas – Avansu sumokėtų sumų grąžinimas – Palūkanos už praleistą terminą – Pažeidimo procedūra“
      
      Procedūra – Kreipimasis į Pirmosios instancijos teismą remiantis arbitražine išlyga – Sutartis, pagal kurią Bendrijos finansinė parama suteikiama projektui tyrimų, technologijų plėtros ir demonstravimo veiklos
         srityje įgyvendinti – Mažesnis už Komisijos suteikto avanso sumą visas finansinis įnašas į projektą – Teisė susigrąžinti dalį avanso kartu su palūkanomis už praleistą terminą – Mažesnės už apskaičiuotas pagal taikomas nacionalinės teisės normas Komisijos pareikalautos palūkanos (EB 238 straipsnis)
         (žr. 51–59 punktus)
      
      Dalykas
      
         Ieškinys pagal EB 238 straipsnį, kuriuo siekiama, kad iš atsakovės būtų priteista grąžinti dalį Europos bendrijos pagal sutartį
                  SU 1001 
               
               Encata
                sumokėto avanso ir palūkanas už praleistą terminą.
            Rezoliucinė dalis
      
         
                  1.
               
               
                  
               
               
                  	Priteisti iš Cooperação e Desenvolvimento Regional, SA grąžinti Europos Bendrijų Komisijai 63 349,27 EUR sumą su tokiomis
                     palūkanomis:
                  
               
            –        6,29 % metinė palūkanų norma, taikoma nuo 2001 m. sausio 31 d. iki šio sprendimo priėmimo datos,
      –        metinė palūkanų norma, taikoma pagal Airijos įstatymus, t. y. šiuo metu – pagal iš dalies pakeisto Debtors (Ireland) Act, 1840 26 straipsnį, tačiau ne daugiau nei 6,29 % per metus už laikotarpį nuo šio sprendimo priėmimo iki visiško skolos sumokėjimo.
      
      
         
                  2.
               
               
                  
               
               
                  	Priteisti iš Cooperação e Desenvolvimento Regional, SA bylinėjimosi išlaidas.